เหยื่อไวรัสโคโรน่า พุ่ง 80 พบตายรายแรกในเซี่ยงไฮ้ นายกฯจีนลง พท.อู่ฮั่น
จีนเผยยอดผู้เสียชีวิตจากไวรัสโคโรน่า เพิ่มเป็น 80 ยืนยันติดเชื้อเกือบ 3 พันราย อีกทั้งยังพบผู้เสียชีวิตรายแรกในเซี่ยงไฮ้ ขณะที่นายกฯ หลี่ เค่อเฉียง เดินทางลงพื้นที่เมืองอู่ฮั่น ศูนย์กลางระบาดเมื่อ 27 ม.ค.63 สำนักข่าวต่างประเทศ และรอยเตอร์รายงาน อ้างข่าวจากเว็บไซต์ของสถานีโทรทัศน์ CGTN ในจีน รายงานเมื่อวันอาทิตย์ที่ 26 ม.ค.ว่า คณะกรรมการสาธารณสุขแห่งชาติจีนได้แจ้งจำนวนผู้เสียชีวิตจากเชื้อไวรัสโคโรน่าสายพันธุ์ใหม่ เพิ่มขึ้นเป็น 80 รายแล้ว และยืนยันมีผู้ติดเชื้อในจีนเพิ่มเป็นอย่างน้อย 2761 ราย และในต่างประเทศอีก 37 ราย ขณะที่มีผู้ติดเชื้อได้รับการรักษาและหายป่วย จำนวน 51 ราย โดยในจำนวนผู้เสียชีวิตนั้น มีผู้ติดเชื้อไวรัสโคโรน่าเสียชีวิตที่เซี่ยงไฮ้เป็นรายแรก นอกจากในอู่ฮั่น มณฑลหูเป่ย ศูนย์กลางการระบาดด้านนายกรัฐมนตรีหลี่ เค่อเฉียง ของจีนเดินทางลงพื้นที่ในเมืองอู่ฮั่น เมื่อวันจันทร์ที่ 27 ม.ค. เพื่อติดตามสถานการณ์และความพยายามของเจ้าหน้าที่ทางการในการควบคุมการระบาดของเชื้อไวรัสโคโรน่าสายพันธ์ุใหม่ นอกจากนั้นนายกรัฐมนตรีหลี่ เค่อเฉียง ยังได้ไปเยี่ยมให้กำลังใจผู้ป่วยจากเชื้อไวรัสโคโรน่าและแพทย์พยาบาลเจ้าหน้าที่ที่โรงพยาบาลในอู่ฮั่นด้วยนอกจากนั้น สถานีโทรทัศน์ CGTN ยังรายงานด้วยว่า ไวรัสโคโรน่าสายพันธุ์ใหม่ Novel Coronavirus มีศักยภาพในการกลายพันธุ์ หลังจากนายหม่า เสี่ยวเหวย รมว.สาธารณสุขของจีน แถลงเมื่อวันอาทิตย์ที่ผ่านมาถึงความร้ายกาจของไวรัสโคโรน่าว่าสามารถติดต่อไปยังบุคคลอื่น ก่อนผู้ที่ติดเชื้อจะเริ่มมีอาการป่วยซีเอ็นเอ็น เผยว่า นายแพทย์วิลเลียม แชฟฟ์เนอร์ ที่ปรึกษาของศูนย์ควบคุมและป้องกันโรคติดต่อแห่งชาติในสหรัฐฯ ระบุว่าการที่เชื้อไวรัสสามารถติดต่อไปยังบุคคลอื่นก่อนคนที่ติดเชื้อจะแสดงอาการของโรคนั้น นี่คือการเปลี่ยนเกมเลยทีเดียว เพราะเป็นเรื่องยากที่จะควบคุมการระบาดของเชื้อไวรัสโคโรน่า และกักกันตัวผู้ป่วยได้อย่างทันเวลา นอกจากนั้น ยังหมายถึงจะมีจำนวนผู้ติดเชื้อมากกว่าที่พวกเราคิดกันไว้ในตอนแรก อย่างไรก็ตาม ซีเอ็นเอ็นระบุว่า รมว.สาธารณสุขจีนไม่ได้อธิบาย ทำไมเขาจึงคิดว่าไวรัสโคโรน่าสามารถติดต่อไปสู่คนอื่น ก่อนคนที่ติดเชื้อจะแสดงอาการป่วย
จีนเผยยอดผู้เสียชีวิตจากไวรัสโคโรน่า เพิ่มเป็น 80 ยืนยันติดเชื้อเกือบ 3 พันราย อีกทั้งยังพบผู้เสียชีวิตรายแรกในเซี่ยงไฮ้ ขณะที่นายกฯหลี่ เค่อเฉียง เดินทางลงพื้นที่เมืองอู่ฮั่น ศูนย์กลางระบาด
ไวรัสโคโรน่า,ปอดอักเสบ,อู่ฮั่น,จีน,โคโรน่าไวรัส,ไวรัสอู่ฮั่น,อู่ฮั่นล่าสุด